BCP-PTTOR ลดราคาน้ำมันกลุ่มเบนซิน-แก๊สโซฮอล์ลิตรละ 40 สต. E85 ลด 20 สต. ดีเซล 30 สต.
BCP-PTTOR ลดราคาน้ำมันกลุ่มเบนซิน-แก๊สโซฮอล์ลิตรละ40 สต. E85 ลด 20 สต. ดีเซล 30 สต.มีผลพรุ่งนี้
6 พ.ย. 2561

ผู้สื่อข่าวรายงานว่า บริษัท บางจาก คอร์ปอเรชั่น จำกัด (มหาชน) หรือ BCP และ บริษัท ปตท.น้ำมันและการค้าปลีก จำกัด (มหาชน) หรือ PTTOR  ในกลุ่ม บริษัท ปตท. บริษัท จำกัด (มหาชน) หรือ PTT ปรับลดราคาขายปลีกน้ำมันกลุ่มเบนซินและแก๊สโซฮอล์ลง 0.40 บาทต่อลิตร เว้น E85 ลดลง 0.20 บาทต่อลิตร ส่วนดีเซล ลดลง 0.30 บาทต่อลิตร มีผล 7 พ.ย.61 เวลา 05.00 น. เป็นต้นไป
ทั้งนี้ ส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้(7พ.ย.) เป็นดังนี้ เบนซิน 95 ของ PTTOR ลิตรละ 36.56 บาท แก๊สโซฮอล์ 95 ลิตรละ 29.45 บาท แก๊สโซฮอล์ 91 ลิตรละ 29.18 บาท E20 ลิตรละ 26.44 บาท E85 ลิตรละ 20.94 บาท ส่วนดีเซลลิตรละ 29.59 บาท โดยราคาขายปลีกข้างต้น ยังไม่รวมภาษีบำรุงท้องที่กรุงเทพมหานคร